wickkiey/tamil-wikipedia-chunked huggingface dataset:
# சேமிப்பு பரப்பு வலையமைப்பு

## வலையமைப்பு வகைகள்

பெரும்பாலான சேமிப்பு வலையமைப்புகள் சேவையகங்கள் மற்றும் வட்டு இயக்கக சாதனங்களுக்கு இடையேயான தகவல் தொடர்புக்கு SCSI நெறிமுறையைப் பயன்படுத்துகின்றன. அவை SCSI கீழ்மட்ட வடிவைப் பயன்படுத்தாது; புதிய சேமிப்பு வலையமைப்புகள் அதற்குப் பதிலாக iSCSI ஐ பயன்படுத்துகின்றன. மற்ற கீழ்மட்ட நெறிமுறைகளுக்கான படமிடல் அடுக்கானது வலையமைப்பை உருவாக்கப் பயன்படுகின்றது:  
- ஈத்தர்நெட் வழியாக ATA (AoE), ஈத்தர்நெட் வழியாக ATA இன் படமிடல்
- இழை சேனல் நெறிமுறை (FCP), மிகவும் வலிமையான ஒன்று, இது இழை சேனல் (FC) வழியாக SCSI ஐ படமிடுகின்றது
- ஈத்தர்நெட் வழியாக இழை சேனல் (FCoE)
- இழை சேனல் வழியாக FICON இன் படமிடல், மெயின்பிரேம் கணினிகளால் பயன்படுத்தப்படுகின்றது
- HyperSCSI, ஈத்தர்நெட் வழியாக SCSI இன் படமிடல்
- iFCP அல்லது SANoIP, ஐ.பி வழியாக இழை சேனல் நெறிமுறையின் படமிடல்
- iSCSI, TCP/IP வழியாக SCSI இன் படமிடல்
- RDMA க்கான iSCSI நீட்டிப்புகள் (iSER), InfiniBand (IB) வழியாக iSCSI இன் படமிடல்
# சேமிப்பு பரப்பு வலையமைப்பு

## சேமிப்பு பரப்பு வலையமைப்பு உள்கட்டமைப்பு

சேமிப்பு பரப்பு வலையமைப்புகள் பெரும்பாலும் இழை சேனல் வடிவமைப்பு இடவியலைப் பயன்படுத்துகின்றன - உள்கட்டமைப்பானது சேமிப்புத் தகவல் தொடர்பைக் கையாள பிரத்தியேகமாக வடிவமைக்கப்பட்டுள்ளது. இது வலையமைப்பு இணைக்கப்பட்ட சேமிப்பில் பயன்படுத்தும் உயர்மட்ட நெறிமுறைகளை விட வேகமான மற்றும் அதிக நம்பகமான அணுகலை வழங்குகின்றது. கட்டமைப்பானது அகப் பரப்பு வலையமைப்பில் வலையமைப்பு கூறுக்கான கருத்தில் ஒத்திருக்கின்றது. பொதுவான இழை சேனல் சேமிப்பு பரப்பு வலையமைப்பு கட்டமைப்பானது பல இழை சேனல் நிலைமாற்றிகளைக் கொண்டு உருவாக்கப்படுகிறது.  
இன்று அனைத்து முதன்மை சேமிப்பு பரப்பு வலையமைப்பு உபகரண விற்பனையாளர்களும் பல வடிவிலான இழை சேனல் வழிப்படுத்தல் தீர்வுகளையும் வழங்குகின்றனர். மேலும் இவை கணிசமான அளவிடக்கூடிய நன்மைகளை வேறுபட்ட கட்டமைப்புகள் அவற்றுக்குள் கலந்துவிடாமல் தரவைக் கடக்க அனுமதிப்பதன் மூலமாக சேமிப்பு பரப்பு வலையமைப்பு கட்டமைப்புக்குக் கொண்டுவருகின்றன. இவை தனியுரிமை நெறிமுறை உறுப்புகளை பயன்படுத்த வழங்குகின்றது. மேலும் முன்வைக்கப்பட்டு இருக்கின்ற உயர்மட்ட கட்டமைப்புகள் அடிப்படை கூறுசார்ந்த வேறுபாட்டைக் கொண்டிருக்கின்றன.
அவை பெரும்பாலும் ஐ.பி வழியாக அல்லது SONET/SDH வழியாக இழை சேனல் போக்குவரத்து படமிடல் வசதியை வழங்குகின்றன.
# சேமிப்பு பரப்பு வலையமைப்பு

## இணக்கத்தன்மை

வேறுபட்ட தயாரிப்பாளர்களின் நிலைமாற்றிகள் மற்றும் பிற வன்பொருள் முழுமையான இணக்கத்தன்மை அளிக்காதது இழை சேனல் சேமிப்பு பரப்பு வலையமைப்புகளின் முந்தைய சிக்கல்களில் ஒன்றாகும். இருப்பினும் அடிப்படை சேமிப்பு நெறிமுறைகள் இழை சேனல் நெறிமுறை எப்போதும் பெரும்பாலும் தரமானது, சில உயர்மட்ட செயல்பாடுகள் ஒருங்கிணைந்து பணிபுரிவதில்லை. அதேபோன்று பல ஹோஸ்ட் இயக்க முறைமைகள், அதே கட்டமைப்பைப் பகிரும் பிற இயக்க முறைமைகளுடன் தவறான முறையில் எதிர்த்து செயல்படும். தரநிலைகளை இறுதி செய்யும் முன்பாகவே பல்வேறு தீர்வுகள் சந்தைக்குத் தள்ளப்பட்டன. மேலும் இறுதி செய்யப்பட்ட பின்னரே விற்பனையாளர்கள் தரநிலைகளுக்குட்பட்டவாறே கண்டுபிடித்தனர்.
# சேமிப்பு பரப்பு வலையமைப்பு

## வீட்டில் சேமிப்பு பரப்பு வலையமைப்புகள்

மிகப்பெரிய வட்டு வரிசைகளின் வலையமைப்பாக இருக்கும் ஒரு சேமிப்பு பரப்பு வலையமைப்பு, முதன்மையாக மிகப்பெரிய அளவில், அதிக செயல்திறன் கொண்ட நிறுவன சேமிப்பு செயல்பாடுகளுக்குப் பயன்படுகின்றது. சேமிப்பு பரப்பு வலையமைப்பு உபகரணம் மிகவும் விலையுயர்ந்ததாக இருக்கின்றது. மேலும் இழை சேனல் புரவன் பஸ் ஏற்பிகள் மேசைக் கணினிகளில் இருப்பது அரிது. iSCSI சேமிப்பு பரப்பு வலையமைப்பு தொழில்நுட்பமானது இறுதியாக மலிவான சேமிப்பு பரப்பு வலையமைப்புகளை தயாரிக்கும் என எதிர்பார்க்கப்படுகிறது, ஆனால் இந்தத் தொழில்நுட்பமானது நிறுவன தரவு மையச் சூழலுக்கு வெளியே பயன்படுத்தப்படும் என எதிர்பார்க்க முடியாது. மேசைக் கிளையண்ட்கள் SMB மற்றும் NFS போன்ற NAS நெறிமுறைகளைப் பயன்படுத்துவதைத் தொடரும் என எதிர்பார்க்கப்படுகிறது. தொலைநிலை சேமிப்பு பெருக்கம் இதற்கான விதிவிலக்காக இருக்கலாம்.  
நெட்கியர் நிறுவனம் வீட்டு உபயோக சந்தைக்காக சேமிப்பு பரப்பு வலையமைப்பு பிரிவை வெளியிட்டது, Sc101 http://www.netgear.com/Products/Storage/NetworkStorage/SC101.aspx இது பயனர்களால் மிகுந்த அவதூறுக்கு உள்ளானது. அதன் பின்னர், சிறிது இடைவெளியில் SC-101T http://www.netgear.com/Products/Storage/NetworkStorage/SC101T.aspx வெளியிடப்பட்டது, ஆனால் அது இன்னமும் வெற்றியடையவில்லை.
# சேமிப்பு பரப்பு வலையமைப்பு

## ஊடகம் மற்றும் பொழுதுபோக்கில் சேமிப்பு பரப்பு வலையமைப்புகள்

காணொளித் தொகுப்புப் பணிக்குழுக்களுக்கு மிக அதிகமான தரவுப் பரிமாற்ற வீதங்கள் தேவைப்படுகின்றன. வணிகமைய சந்தைக்கு வெளியே சேமிப்பு பரப்பு வலையமைப்புகளால் அதிக நன்மையடையும் ஒரு பகுதியாக உள்ளது.  
சிலநேரங்களில் சேவைத் தரம் (QoS) என்று குறிப்பிடப்படும், புள்ளிக்கு முன்பான பட்டை அகலப் பயன்பாட்டுக் கட்டுப்பாடானது. போதுமான திறந்தநிலை பட்டை அகலம் கிடைக்காத பட்சத்தில், சிறந்த மற்றும் முன்னுரிமை அளிக்கப்பட்ட பட்டை அகலப் பயன்பாட்டையும் வழங்குவது உறுதி என்பதால், குறிப்பாக வீடியோ பணிக்குழுக்களில் முக்கியமாக உள்ளது. அவிட் யூனிட்டி, ஆப்பிளின் Xsan மற்றும் டைகர் டெக்னாலஜியின் MetaSAN ஆகியவை வீடியோ வலையமைப்புகளுக்காக தனிப்பட்ட முறையில் வடிவமைக்கப்பட்டுள்ளன, மேலும் இந்த செயல்பாட்டை வழங்குகின்றன.
# சேமிப்பு பரப்பு வலையமைப்பு

## சேமிப்பு மெய்நிகராக்கல் மற்றும் சேமிப்பு பரப்பு வலையமைப்புகள்

சேமிப்பு மெய்நிகராக்கல் என்பது இயல்நிலை சேமிப்பிலிருந்து தர்க்க சேமிப்பை முழுமையாக உருவப்படுத்தும் செயலாக்கத்தைக் குறிக்கின்றது. இயல்புநிலை சேமிப்பு ஆதாரங்களானது ஒன்று சேர்க்கப்பட்டு சேமிப்புக் குழுக்களை உருவாக்குகின்றன. அவற்றிலிருந்து தர்க்கவியல் சேமிப்பு உருவாக்கப்படுகிறது. இது தரவு சேமிப்புக்காக தர்க்க ரீதியான இடத்தைப் பயனருக்கு வழங்கி, அதை சரியான இயல்புநிலை இருப்பிடத்திற்கு படமிடல் செயலாக்கத்தை வெளிப்படையாக கையாளுகிறது. இது தற்சமயம் ஒவ்வொரு நவீன வட்டு வரிசையின் உள்ளும் விற்பனையாளரின் தனியுரிமைத் தீர்வைப் பயன்படுத்தி செயலாக்கப்படுகின்றது. இருப்பினும் வேறுபட்ட விற்பனையாளர்களால் உருவாக்கப்பட்ட, வலையமைப்பில் சிதறிய பல்வேறு வட்டு வரிசைகளை சீரான முறையில் நிர்வகிக்க முடிந்த ஒருபடித்தான சேமிப்பு சாதனத்தில் மெய்நிகராக்குதலே இலக்கு ஆகும்.
# விக்கிப்பீடியா:கையேடுகளின் பட்டியல்

விக்கிப்பீடியாவில் உள்ளடக்கத்திற்கான வழிகாட்டல்களையும் செயல்பாட்டினையும் விளக்கும் பக்கங்கள் இங்கு பட்டியலிடப்பட்டுள்ளன:
# விக்கிப்பீடியா:கையேடுகளின் பட்டியல்

## உள்ளடக்க நடை

-  
-
- கட்டுரை வகைப்படுத்தல் கையேடு
-
-
- திறனாய்வுக் கையேடு
# விக்கிப்பீடியா:கையேடுகளின் பட்டியல்

## மொழி வளமை

-
- விக்கிப்பீடியா:தமிழ் உச்சரிப்புக் கையேடு
-
- விக்கிப்பீடியா:ஒலிபெயர்ப்புக் கையேடு
- எழுத்துப்பெயர்ப்புக் கையேடு
- கிரந்த எழுத்துப் பயன்பாடு
- கலைச் சொல் கையேடு
# விக்கிப்பீடியா:கையேடுகளின் பட்டியல்

## விக்கிப்பீடியா செயல்பாடு

-
-
-
-
-
# விக்கிப்பீடியா:துணிவு கொள்

## **துணிவு கொள்!**

விக்கிப்பீடியா சமூகம் **பக்கங்களை இற்றைப்படுத்தத் தயக்கமேதும் இன்றித் துணிவாகச் செயல்படுக** என்று ஊக்கப்படுத்துகிறது. நம்மைப் போன்ற விக்கிகள், அவற்றில் பிழை திருத்தவும், இலக்கணத்தைச் சரியாக்கவும், சரியான சொல்லைப் பயன்படுத்தவும் பலரும் பங்களிப்பதாலேயே வேகமாக வளர்கிறது. பங்குபெறும் *எல்லோரும்* துணிவாக விக்கிப்பீடியா ஒரு சிறந்த கலைக்களஞ்சியமாக உருவெடுக்க உதவிட வேண்டும். எத்தனை முறை நீங்கள் படிக்கும் நேரத்தில் "ஏன் இத்தனை பிழைகளைத் தொகுக்காது விட்டிருக்கிறார்கள்?" என்று எண்ணியிருப்பீர்கள். எவ்வளவு முறை இதனை *நாமே* செய்திருக்கலாமே என எண்ணியதுண்டு? விக்கிப்பீடியாவில் நீங்கள் செய்திகளைச் சேர்க்க, மாற்ற, திருத்த முடியும். சற்றுப் பணிவுடன் செயல்பட வேண்டியது நல்லது என்றாலும், எல்லா மாற்றங்களையும் எவரும் செய்யலாம். நினைவில் கொள்க - நீங்கள் எழுதியதை/திருத்தியதை மற்றவர்களும் தொகுக்க முடியும். ! அவர்களும் நம்மைப்போன்று தமிழ் விக்கிப்பீடியாவைச் சிறந்த கலைக்களஞ்சியமாக எடுத்துச் செல்ல விழைபவர்களே!  
மேலும் எந்தவொரு உரையாடல் பக்கத்திலும் விவாதம் நடைபெறும்போது "வெறும் பார்வையாளராக" இருக்காதீர்கள். துணிவாக உங்கள் கருத்தை உள்ளிடுங்கள்.
# விக்கிப்பீடியா:துணிவு கொள்

## **துணிவு கொள்!**

### ...ஆனால் கவனமாக இருங்கள்

உங்களைப் போன்றவர்களின் துணிவே விக்கிப்பீடியாவிற்குத் துணையாக இருக்கும்போதிலும், எதனைத் தொகுக்கிறோம் என்பதில் பங்களிப்பாளர்கள் கவனமாக இருக்க வேண்டும். நீங்கள் செய்யும் மாற்றங்களைத் தேவைப்பட்டால் மீளமைக்க முடியும் என்றபோதும் வீணான குழப்பங்களைத் தவிர்க்க வேண்டும். சில நேரங்களில் திருத்த வேண்டிய மாற்றங்களைச் செய்யக் கூடுதல் நேரத்தையும் உழைப்பையும் செலவழிக்க வேண்டியிருக்கலாம். உங்களுக்கு ஐயம் இருந்தால், விக்கிச் சமூகத்தின் வழிகாட்டலை நாடுங்கள்.  
சில நேரங்களில் சில பக்கங்கள் நமக்குத் தவறாக உள்ளது என்று மட்டும் தெரிந்து, சரியானது எதுவென்று தெரியாமல் போகலாம். காட்டாக, ஒருவரின் பிறந்த நாள் குறித்த தரவு தவறு என்று தெரியும், ஆனால் அவரது பிறந்தநாள் எதுவென நமக்குச் சரியாகத் தெரியாது. அந்தத் தரவு தவறு என்று சுட்டிக் காட்டுவதே அது திருத்தப்படுவதற்கான முதல்படியாக அமையும்.
<blockquote>
"**Be bold, be bold, and everywhere be bold," but "Be not too bold.**"
::::::::: --எட்மண்டு சுபென்சர்
</blockquote>
# விக்கிப்பீடியா:துணிவு கொள்

## **துணிவு கொள்!**

### கட்டுரையல்லாத பெயர்வெளிகள்

தொகுப்பாளர்கள் கட்டுரைப் பக்கங்கள் மட்டுமன்றி அனைத்து விக்கிப்பீடியாப் பக்கங்களையும் துணிவுடன் தொகுக்கலாம் என்று ஊக்கப்படுத்தப்பட்டாலும், பிற பெயர்வெளிப் பக்கங்களைத் தொகுக்கும்போது கூடுதல் கவனம் தேவை.  
*வார்ப்புருக்கள்* பக்கங்களை இற்றைப்படுத்தும்போது ஏற்படும் பிழைகள் கூடுதல் தாக்கத்தை ஏற்படுத்த வல்லன. வார்ப்புருக்கள் ஒரே செய்தியைப் பல பக்கங்களில் சேர்க்க உதவுவதால் வார்ப்புருவில் ஏற்படும் ஒரு சிறு பிழையும் அது இணைந்துள்ள பல பக்கங்களில் மாற்றங்களை உண்டாக்கும். மிகக் கூடுதலாகப் பயன்படுத்தப்படும் சில வார்ப்புருக்கள் இக்காரணத்தாலேயே நிரந்தரமாகத் தொகுத்தலிலிருந்து *பாதுகாக்கப்* பட்டுள்ளன. அவற்றில் உள்ள சிக்கலான நிரலிகளில் திருத்தங்கள் செய்யும்போது முதலில் அவற்றைச் சோதனை செய்து பார்த்த பிறகே நடப்புப் பதிப்பிற்குக் கொண்டு செல்ல வேண்டும். ஆகவே துணிவான மாற்றங்களை வார்ப்புருக்களில் செய்யுமுன்னர் நீங்கள் செய்வது சரியானது தானா என்பதை உறுதிப்படுத்திக் கொள்ளுங்கள் (இவற்றிலும் தவறு நேர்ந்தால் பின்னோக்கி மீள்விக்க முடியும் என்ற போதிலும்).  
*பகுப்புகள்* உருவாக்கும்போதும் மாற்றியமைக்கும்போதும் அவை பல பக்கங்களில் மாற்றங்களை உண்டாக்குகின்றன. விக்கிப்பீடியா:வகைப்படுத்துதல் மற்றும் பகுப்பு கையேட்டை கருத்தில் கொள்க. ஏதேனும் ஐயமோ ஆலோசனையோ இருப்பின் அவற்றை ஆலமரத்தடியில் விவாதியுங்கள்.  
விக்கிப்பீடியாவின் கொள்கைகளையும், வழிகாட்டுதல்களையும் தொகுக்கும்போதும் கவனம் தேவை. இந்த நேரங்களில் இவற்றை விவாதித்துவிட்டு மாற்றங்களைக் கொணர்தல் நல்ல நடைமுறையாகும். ஆனால், சொற்பிழை, இலக்கணப்பிழை மற்றும் ஐயமேதுமில்லாத தரவுப்பிழைகளைக் கண்டவுடனே திருத்துதல் முறையானதும் தேவையானதுமாகும்.  
புதிய படங்கள் புதிய பெயர்களிலேயே தரவேற்றப்படவேண்டும். பழைய பெயர்களில் தரவேற்றினால், ஏற்கனவே இருக்கும் பழைய படத்துடன் குழப்பம் ஏற்படும். இருக்கின்ற படத்தின் விவரணப் பக்கத்தில் கூடுதல் தரவுகள் சேர்ப்பது துணிவாகச் செய்யப்பட வேண்டிய செயலாகும்.  
பொதுவாக நீங்கள் மற்ற விக்கிப்பீடியரின் *பயனர் பக்கத்தைத்* தொகுப்பதோ, அல்லது *பேச்சுப் பக்கத்தில்* உள்ள கருத்துக்களை (உங்கள் கருத்துக்களைத் தவிர, அதுவும் தேவையின்றி செய்யற்க)தொகுப்பதோ விரும்பப்படுவதில்லை. விசமத்தனங்களைத் திருத்துவது, பயனர் பக்கங்களிலும் கூட, எப்போதும் வரவேற்கத் தக்கதே. பிற பயனர்கள் உங்கள் செயல் சரியானதா என அறிவுரைப்பார்கள்.  
ml:വിക്കിപീഡിയ:ധൈര്യശാലിയായി താളുകള് പുതുക്കുക
# உருமேனியா

**உருமேனியா**, **ரொமானியா** அல்லது **ரொமேனியா** (*România*, ) என்பது ஐரோப்பாவின் நடு, கிழக்கு, தென்கிழக்குப் பகுதிகளின் குறுக்கே அமைந்துள்ள ஒரு நாடாகும். இதன் எல்லைகளாக, தெற்கே பல்காரியா, வடக்கே உக்ரைன், மேற்கே அங்கேரி, தென்மேற்கே செர்பியா, கிழக்கே மல்தோவா ஆகிய நாடுகளும் தென்கிழக்கே கருங்கடலும் அமைந்துள்ளன. இது முக்கியமாக மிதவெப்ப-கண்டக் காலநிலையையும், 238,397 சதுர கி.மீ. பரப்பளவையும் கொண்டுள்ளது. இங்கு கிட்டத்தட்ட 19 மில்லியன் மக்கள் வசிக்கின்றனர்  
இப்போதுள்ள உருமேனியாவின் குடியேற்றம் டாச்சியா இராச்சியத்தைக் கைப்பற்றல், உரோமைப் பேரரசால் இலத்தீன்-மயமாக்கல் ஆகியவற்றை உறுதிப்படுத்தும் எழுத்துப் பதிவுகளுடன், பழைய கற்காலப் பகுதியில் தொடங்கியது. நவீன உருமேனிய அரசு 1859-இல் மால்தாவியா, வலாச்சியா ஆகியவற்றின் தனூபிய ஆட்சியாளர்களின் விரும்பிய ஒன்றிணைப்புடன் உருவாக்கப்பட்டது. 1866 முதல் உருமேனியா என்று அதிகாரபூர்வமாகப் பெயரிடப்பட்ட புதிய நாடு, உதுமானியப் பேரரசிடம் இருந்து 1877 இல் விடுதலை பெற்றது. முதலாம் உலகப் போர்க் காலத்தில், 1914 இல் நடுநிலையை அறிவித்த உருமேனியா, 1916 முதல் நேச நாடுகளுடன் இணைந்து போரிட்டது. போருக்குப் பின், புக்கோவினா, பெசராபியா, திரான்சில்வேனியா, பனாத்தின் சில பகுதிகள், கிறிசானா போன்ற பகுதிகள் உருமேனியா இராச்சியத்தின் பகுதிகளாயின. 1940 சூன்-ஆகத்து காலப் பகுதியில், மோலடோவ்-ரிப்பன்டிராப் ஒப்பந்தத்தின் படி பெசராபியா, வடக்கு புக்கோவினா ஆகியவை சோவியத் ஒன்றியத்திடமும், வடக்கு திரான்சில்வானியாவை அங்கேரிக்கும் கொடுக்க வேண்டி வந்தது. 1940 நவம்பரில், உருமேனியா முத்தரப்பு ஒப்பந்தத்தில் கையெழுத்திட்டு, 1941 சூனில் இரண்டாம் உலகப் போரில் இறங்கி அச்சு நாடுகளுடன் இணைந்து 1944 ஆகத்து வரை சோவியதிற்கு எதிராகப் போரிட்டது. 1944 இல் அது நேச நாடுகளுடன் இணைந்து போரிட்டு, வடக்கு திரான்சில்வேனியாவை மீண்டும் தனதாக்கிக் கொண்டது. போரின் முடிவில், செஞ்சேனை உருமேனியாவை ஆக்கிரமித்ததை அடுத்து, அது சோசலிசக் குடியரசாகத் தன்னை அறிவித்து, வார்சா உடன்பாட்டின் ஓர் உறுப்பு நாடாகியது. 1989 புரட்சியை அடுத்து, அது மக்களாட்சிக்கும், சந்தைப் பொருளாதாரத்திற்கும் மாற்றமடையத் தொடங்கியது.  
உருமேனியா அதிக வருமானப் பொருளாதாரத்தைக் கொண்ட ஒரு வளரும் நாடு ஆகும். மனித வளர்ச்சிக் குறியீட்டில் 53வது இடத்தில் உள்ளது. இது பெயரளவிலான மொத்த உள்நாட்டு உற்பத்தியில் உலகின் 47வது பெரிய பொருளாதாரத்தைக் கொண்டுள்ளது. 2000களின் முற்பகுதியில் உருமேனியா விரைவான பொருளாதார வளர்ச்சியைக் கண்டது; இதன் பொருளாதாரம் இப்போது முக்கியமாக சேவைகளை அடிப்படையாகக் கொண்டதாகும். டாச்சியா தானுந்து, பெட்ரொம் எண்ணெய் கம்பனி போன்ற நிறுவனங்கள் மூலம், இயந்திரங்கள், மற்றும் மின்னாற்றலை உற்பத்தி செய்து ஏற்றுமதி செய்து வருகிறது. உருமேனியா 1955 முதல் ஐக்கிய நாடுகள் அமைப்பிலும், 2004 முதல் நேட்டோவிலும், 2007 முதல் ஐரோப்பிய ஒன்றியத்திலும் உறுப்பு நாடாக உள்ளது. உருமேனியாவின் பெரும்பான்மை மக்கள் உருமேனிய இனத்தைச் சேர்ந்த, கிழக்கு மரபுவழிக் கிறித்தவர்கள் ஆவர். அவர்கள் உரோமானிய மொழிக் குடும்பத்தைச் சேர்ந்த உருமானிய மொழியைப் பேசுகின்றனர்.
# உருமேனியா

## பெயர் வரலாறு

*உருமேனியா* (*România*) என்ற பெயர் (român) இலத்தீன் *Romanus* (ரொமானுசு, ருமேனிய மக்கள் என்று பொருள்) என்ற சொல்லில் இருந்து வந்ததாகும். உருமேனியர்கள் *ரோமாநசினுடைய* வம்சாவளிகள் என்பதை 16-ஆம் நூற்றாண்டில் திரான்சில்வேனியா, மொல்தாவியா, வலாச்சியா போன்ற நாடுகளுக்குச் சென்றிருந்த இத்தாலிய மனிதநேயர்கள் எழுதியிருக்கின்றனர்.  
உருமேனியன் மொழியில் எழுதிய மிகப்பழமையான ஆவணம் 1521 ஆம் ஆண்டில் எழுதிய கடிதமான "நியாசுக்குவின் கடிதம்" ஆகும். இந்த ஆவணம் முதன்முதலாக "உருமேனியன்" என்ற சொல்லை எழுத்துவடிவில் கொண்டுள்ளது, வலாச்சியா என்ற நிலம் *உருமேனியர்களின் நிலமாக* என்று உரிமை கொண்டாடியுள்ளது. அதற்குப்பின் வந்த நூற்றாண்டுகளில், உருமானியன் ஆவணங்கள் ஒன்றுக்கொன்று மாற்றத்தக்க இரு விதமான எழுத்துக்கோர்வையினை பயன்படுத்துவதைக் காணலாம்:* Român* மற்றும் *Rumân*. 1746 ஆம் ஆண்டில், பண்ணையடிமையை ஒழித்த பிறகு, "rumân" என்ற சொல் மெதுவாக மறைந்து, *"român", "românesc"* என்ற சொற்கள் நிலைபெற்றன. ஆங்கில மொழியில் *"Rumania"* அல்லது *"Roumania"* என்ற பிரெஞ்சு மொழியில் இருக்கும் "*Roumanie*" என்ற சொல்லின் அடிப்படையில் உலகப்போர் II வரை பயன்படுத்திவந்தனர், ஆனால் அதற்குப்பிறகு மிகையாக அதிகாரபூர்வமான "*ருமேனியா*" என்ற எழுத்துக்கோர்வையினை மாற்றி பயன்படுத்துகிறார்கள்.
# உருமேனியா

## வரலாறு

### வரலாற்றுக்கு முந்தைய காலம்

ரேடியோகார்பன் காலம் 40,000 ஆண்டுகள் பழமையான மனித எச்சங்கள் பெசுத்தெரா கு ஓசே (எலும்புகளுடன் கூடிய குகை) என்ர இடத்தில் கண்டுபிடிக்கப்பட்டன. இது ஐரோப்பாவில் அறியப்பட்ட மிகப் பழமையான *மனித இனம்* ஆகும். கிமு 6 ஆம் மிலேனியத்தில் தெசலியில் இருந்து ஒரு கலப்புக் குழுவின் வருகைக்குப் பிறகு புதிய கற்கால வேளாண்மை பரவியது. லுன்காவில் உப்பு நீரூற்றுக்கு அருகில் மேற்கொள்ளப்பட்ட அகழ்வாய்வுகள் ஐரோப்பாவில் உப்பு சுரண்டலுக்கான ஆரம்பகால சான்றுகளை அளித்தன; இங்கு உப்பு உற்பத்தி கிமு 5 மற்றும் 4 ஆம் மிலேனியம் காலத்தில் தொடங்கியது. முதலாவது நிரந்தரக் குடியேற்றங்கள் 320 எக்டேர் (800 ஏக்கர்) பரப்பளவை விட அதிகமாக இருந்த "பண்டைய-நகரங்களாக" வளர்ந்தன. பழைய ஐரோப்பாவின் சிறந்த அறியப்பட்ட தொல்பொருள் கலாச்சாரமான குக்குத்தெனி-திரைப்பிலியா பண்பாடு கிமு 3வது மிலேனியத்தில் முந்தேனியா, தென்கிழக்கு திரான்சில்வேனியா, வடகிழக்கு மொல்தாவியாவில் செழித்தது. கிமு 1800 முதல் வலுவூட்டப்பட்ட குடியேற்றங்கள் தோன்றின, இது வெண்கலக் கால சமூகங்களின் போர்க்குணத்தைக் காட்டுகிறது.
# உருமேனியா

## வரலாறு

### உலகப் போர்கள்
யில் நடந்த சில வன்முறைப் புரட்சிகளில் 1989 உருமேனியப் புரட்சியும் ஒன்றாகும்.]]
உருமேனியாவின் வெளிநாட்டுக் கடன் 1977, 1981-களில் ($3 பில்லியனில் இருந்து $10 பில்லியனாக) கடுமையாக அதிகரித்ததால், அனைத்துலக நாணய நிதியம், உலக வங்கி ஆகிய பன்னாட்டு நிதி அமைப்புகளின் செல்வாக்கு படிப்படியாக சௌசெசுக்குவின் தனிவல்லாண்மை ஆட்சியுடன் முரண்பட்டன. அவர் இறுதியில் சிக்கன நடவடிக்கைகளைத் திணிப்பதன் மூலம் வெளிநாட்டுக் கடனை முழுவதுமாக திருப்பிச் செலுத்தும் கொள்கையைத் தொடங்கினார். இதன் மூலம் 1989 இல் உருமேனியாவின் அனைத்து வெளிநாட்டு அரசாங்கக் கடனையும் திருப்பிச் செலுத்துவதில் இந்த செயல்முறை வெற்றி பெற்றது. அதே வேளை, சௌசெசுக்கு இரகசியக் காவல்துறைக்கு அதிகாரத்தைப் பெரிதும் விரிவுபடுத்தியமை, கடுமையான ஆளுமை வழிபாட்டைத் திணித்தமை போன்ற சர்வாதிகாரப் போக்கு அவரது செல்வாக்கைப் பெரிதும் குறைத்தது. திசம்பர் 1989 இல் வன்முறையுடன் கூடிய உருமேனியப் புரட்சியில் அவர் தூக்கியெறியப்பட்டார், இப்புரட்சியின் போது ஆயிரக்கணக்கானோர் கொல்லப்பட்டனர் அல்லது காயமடைந்தனர். சௌசெசுக்கு மீதான விசாரணையின் பிறகு, 1989 திசம்பர் 25 அன்று புக்கரெஸ்ட்டுக்கு வெளியே உள்ள ஒரு இராணுவத் தளத்தில் படையினரால் சௌசெசுக்குவும் அவரது மனைவியும் சுட்டுக் கொலை செய்யப்பட்டனர்.
# உருமேனியா

## வரலாறு

### புரட்சிக்குப் பிந்தைய காலம்

1989 புரட்சிக்குப் பிறகு, இயன் இலியெசுக்கு தலைமையிலான தேசிய இரட்சணிய முன்னணி (தே.இ.மு), ஒரு இடைக்கால ஆளும் அமைப்பாக அதிகாரத்தைக் கைப்பற்றிய பின்னர், பல-கட்சி சனநாயக அரசியல், சுதந்திர சந்தை நடவடிக்கைகளை எடுத்தது. 1990 சட்டமன்றத் தேர்தல் முடிவுகளுக்கு எதிராகவும், இலியெசுக்குவின் கட்சிக்கு எதிராகவும் போராட்டம் முன்னெடுக்கப்பட்டது. 1990 முதல் 1996 வரை இயன் இலியெசுக்குவின் தலைமையில் பல கூட்டணிகளும், அரசுகளும் ஆட்சி செய்தன. அதன் பின்னர், அரசாங்கத்தில் பல சனநாயக மாற்றங்கள் ஏற்பட்டன: 1996 இல் எமில் கான்சுத்தன்தீனெசுக்கு அரசுத்தலைவராகத் தேர்ந்தெடுக்கப்பட்டார், 2000 இல் இலியெசுக்கு மீண்டும் ஆட்சிக்கு வந்தார், 2004 இலும் பின்னர் 2009 இலும் திரையன் பாசெசுக்கு தேர்ந்தெடுக்கப்பட்டார்.  
2009 இல், ஐரோப்பாவில் ஏற்பட்ட பெரும் மந்தநிலையின் பின்விளைவாக அனைத்துலக நாணய நிதியத்தால் நாடு பிணை எடுக்கப்பட்டது. நவம்பர் 2014 இல், கிளாசு யோகன்னிசு அரசுத்தலைவராகத் தேர்ந்தெடுக்கப்பட்டார். 2019 இல், முன்னாள் பிரதமர் வியோரிக்கா தான்சிலாவை எதிர்த்து யோகான்னிசு மீண்டும் அரசுத்தலைவராகத் தேர்ந்தெடுக்கப்பட்டார்.
# உருமேனியா

## வரலாறு

### நேட்டோ, ஐரோப்பிய ஒன்றியத்தில் இணைவு

பனிப்போர் முடிந்த பிறகு, உருமேனியா மேற்கு ஐரோப்பாவுடனும் அமெரிக்காவுடனும் நெருக்கமான உறவுகளை வளர்த்துக் கொண்டது, இறுதியில் 2004 இல் நேட்டோவில் இணைந்து, அதன் 2008 உச்சிமாநாட்டை புக்கரெஸ்ட்டில் நடத்தியது. சூன் 1993 இல் ஐரோப்பிய ஒன்றியத்தில் உறுப்பினராக விண்ணப்பித்தது. 1995 இல் ஐரோப்பிய ஒன்றியத்தின் இணைந்த மாநிலமாகவும், 2004 இல் ஒரு சேரும் நாடாகவும், 2006 சனவரி 1 முதல் முழு உறுப்பினராகவும் ஆனது.  
2000களில், உருமேனியா ஐரோப்பாவில் மிக உயர்ந்த பொருளாதார வளர்ச்சி விகிதங்களில் ஒன்றாக இருந்தது, அத்துடன் அது சில சமயங்களில் "கிழக்கு ஐரோப்பாவின் புலி" என்றும் குறிப்பிடப்பட்டது. இருப்பினும், 2000களின் பிற்பகுதியில் ஏற்பட்ட மந்தநிலையின் போது உருமேனியாவின் வளர்ச்சி பெரும் பின்னடைவைச் சந்தித்தது, இது ஒரு பெரிய மொத்த உள்நாட்டு உற்பத்திச் சுருக்கத்திற்கும், 2009 இல் பாதீட்டுப் பற்றாக்குறைக்கும் வழிவகுத்தது. இது உருமேனியா பன்னாட்டு நாணய நிதியத்திடம் இருந்து கடன் வாங்க வழிவகுத்தது.  
2013 இன் இறுதியில், உருமேனியா அந்த ஆண்டில் "வளர்ந்து வரும்" பொருளாதார வளர்ச்சி4.1% என்றும், ஊதியங்கள் வேகமாக உயர்ந்து, பிரித்தானியாவை விடக் குறைந்த வேலையின்மை என்றும் *தி எக்கனாமிஸ்ட்* அறிவித்தது. 2016 இல், மனித மேம்பாட்டுச் சுட்டெண் உருமேனியாவை "மிக உயர்ந்த மனித வளர்ச்சி" நாடாகத் தரவரிசைப்படுத்தியது.  
1990கள் முழுவதும் பொருளாதார மந்த அனுபவத்தைத் தொடர்ந்து, ஐரோப்பிய ஒன்றியத்துடனான இலவசப் பயண ஒப்பந்தம் ஏற்படுத்தப்பட்டதில், அதிக எண்ணிக்கையிலான உருமேனியர்கள் மேற்கு ஐரோப்பாவிற்கும் வட அமெரிக்காவிற்கும் குடிபெயர்ந்தனர், குறிப்பாக இத்தாலி, செருமனி, எசுப்பானியாவில் பெரிய உருமேனிய சமூகங்கள் உள்ளன. 2016 இல், உருமேனிய புலம்பெயர்ந்தோர் 3.6 மில்லியனுக்கும் அதிகமான மக்கள் என மதிப்பிடப்பட்டுள்ளது, இது உலகின் ஐந்தாவது-அதிக புலம்பெயர்ந்த மக்கள்தொகை ஆகும்.
# உருமேனியா

## காலநிலை

திறந்த கடலில் இருந்து அதன் தூரம் மற்றும் ஐரோப்பியக் கண்டத்தின் தென்கிழக்கு பகுதியில் அதன் நிலை காரணமாக உருமேனியா மிதமான காலநிலையையும், நான்கு வெவ்வேறு பருவங்களையும் கொண்டுள்ளது. சராசரி ஆண்டு வெப்பநிலை தெற்கில் 11°செ (52°ப), வடக்கில் 8°செ (46°ப) ஆகும். கோடையில், புக்கரெஸ்டில் சராசரி அதிகபட்ச வெப்பநிலை 28&nbsp;°C (82&nbsp;°F) ஆக உயர்கிறது. 35&nbsp;°C (95&nbsp;°F) க்கும் அதிகமான வெப்பநிலைகள் நாட்டின் தாழ்வான பகுதிகளில் மிகவும் பொதுவானது. குளிர்காலத்தில், சராசரி அதிகபட்ச வெப்பநிலை 2&nbsp;°C (36&nbsp;°F) இற்கும் குறைவாக இருக்கும்.
# கலைஞர் தொலைக்காட்சி

**கலைஞர் தொலைக்காட்சி** (*Kalaignar TV*) என்பது இந்திய மாநிலமான தமிழகத்திலிருந்து தேனாம்பேட்டை சென்னையை தலைமையிடமாகக் கொண்டு இயங்கும் 24 மணி நேரப் பொழுதுபோக்கு நிகழ்ச்சிகளை ஒளிபரப்பும் தமிழ்த் தொலைக்காட்சி அலைவரிசை ஆகும். இந்த தொலைக்காட்சி செப்டம்பர் 15, 2007 அன்று தனது ஒளிபரப்பைத் துவக்கியது.
# கலைஞர் தொலைக்காட்சி

## வரலாறு

சன் தொலைக்காட்சிக் குழுமத்தின் மாறன் சகோதரர்களுடன் இடையில் ஏற்பட்டப் பிணக்குக் காரணமாக, தமிழக முதல்வரும் திமுக தலைவருமான கலைஞர் மு.கருணாநிதி குடும்பத்தினர், கலைஞர் பெயரிலேயே ஒரு தொலைக்காட்சி அலைவரிசையை, அண்ணா பிறந்த நாளான 15 செப்டம்பர் 2007 அன்று துவங்கினர்.  
தற்போது இரு குடும்பத்தார்க்கும் சமரசம் ஏற்பட்டுவிட்டபோதிலும், தனி நிறுவனமாக தொடர்ந்து வெற்றிகரமாக இயங்கி வருகிறது. தனது பிரபலமான பொழுதுபோக்கு நிகழ்ச்சிகள் மூலம் சன் தொலைக்காட்சிக்கு அடுத்தபடியாக 2007ஆம் ஆண்டு முதல் 2012 வரை தொடர்ந்து இரண்டாவது இடத்தில் இருந்து வந்தது.
# கலைஞர் தொலைக்காட்சி

## நிகழ்ச்சிகள்

இந்த தொலைக்காட்சியில் மானாட மயிலாட, மறக்க முடியுமா, தெற்கத்திப்பொண்ணு, நம்ம குடும்பம் போன்றவை பிரபலமான நிகழ்ச்சிகள் ஆகும்.
-
# கலைஞர் தொலைக்காட்சி

## 2ஜி அலைக்கற்றை ஊழல் குற்றச்சாட்டு

கலைஞர் தொலைக்காட்சி நிறுவனத்தில் மு. கருணாநிதியின் மனைவி தயாளு அம்மாவுக்கு 60 சதவிகிதம் பங்குகளும் மகள் கனிமொழிக்கு 20 சதவிகிதம் பங்குகளும் கலைஞர் டிவியின் மேலாண் இயக்குநர் ஷ்ரத் குமாருக்கு 20 சதவிகித பங்குகளும் உள்ளன. இரண்டாம் தலைமுறை அலைக்கற்றை முறைகேட்டில் இலஞ்சமாகப் பெறப்பட்ட 200 கோடி ரூபாய் பல நிறுவனங்கள் மூலமாக கலைஞர் தொலைக்காட்சிக்கு அனுப்பப்பட்டுள்ளதாக நடுவண் புலனாய்வுச் செயலகம் தனது குற்றப்பத்திரிக்கையில் குற்றம் சாட்டியுள்ளது. இதனை கலைஞர் தொலைக்காட்சி மறுத்துள்ளது.
# கலைஞர் தொலைக்காட்சி

## கலைஞர் தொலைக்காட்சி அலைவரிசைகள்

கலைஞர் தொலைக்காட்சி நிறுவனத்தின் கீழ் ஒளிபரப்பாகும் தொலைக்காட்சி அலைவரிசைகள்:  
| பெயர் | குறிப்பு |  |
| --- | --- | --- |
| கலைஞர் தொலைக்காட்சி | 24 மணி நேரப் பொழுதுபோக்கு நிகழ்ச்சிகள் திரையிடப்படுகிறது. |  |
| இசையருவி | 24 மணி நேர திரை இசை பாடல் நிகழ்ச்சிகள் திரையிடப்படுகிறது. |  |
| செய்திகள் | 24 மணி நேரச் செய்தி தொலைக்காட்சியாக செயல்பட்டுவருகிறது. |  |
| சிரிப்பொலி | 24 மணி நேர நகைச்சுவை நிகழ்ச்சிகள் திரையிடப்படுகிறது. |  |
| சித்திரம் தொலைக்காட்சி | 24 மணி நேர சிறுவர்களுக்கான பொழுதுபோக்கு கார்டுன் தொலைக்காட்சியாக திரையிடப்படுகிறது. |  |
| முரசு தொலைக்காட்சி | 24 மணி திரைப்பட தொலைக்காட்சியாக செயல்பட்டுவருகிறது. |  |
| கலைஞர் ஏசியா | சிங்கப்பூர், மலேசியா உள்ளிட்ட கிழக்கத்திய நாடுகளுக்கு இங்கிருந்து நேரடி ஒளிபரப்பு செய்யபடும். 24 மணி நேர பொழுதுபோக்கு நிகழ்ச்சிகள் திரையிடப்படுகிறது | } |
# சுத்தசாவேரி

**சுத்தசாவேரி** இராகம் கருநாடக இசையில் பயன்படும் இராகங்களில் ஒன்றாகும். இது 29வது மேளகர்த்தா இராகமாகிய "பாண" என்றழைக்கப்படும் 5வது சக்கரத்தின் 5 வது இராகமாகிய தீரசங்கராபரணத்தின் ஜன்னிய இராகம் ஆகும்.
# சுத்தசாவேரி

## இலக்கணம்

| அவரோகணம்: | ஸ் த<sub>2</sub> ப ம<sub>1</sub> ரி<sub>2</sub> ஸ | } |
| --- | --- | --- |  
- இந்த இராகத்தில் ஷட்ஜம், சதுஸ்ருதி ரிஷபம்(ரி<sub>2</sub>), சுத்த மத்திமம்(ம<sub>1</sub>), பஞ்சமம், சதுஸ்ருதி தைவதம்(த<sub>2</sub>), ஆகிய சுரங்கள் வருகின்றன.
# சுத்தசாவேரி

## இதர அம்சங்கள்

- காந்தாரம், நிஷாதம் என்னும் சுரங்கள் வர்ஜம், ஆதலால் இது ஒரு வர்ஜ இராகம் ஆகும்.
- இது ஒரு ஔடவ இராகம். உபாங்க இராகம்.
- இது ஒரு சுத்த கர்னாடக இராகம் ஆகும்.
- சர்வ ஸ்வர மூர்ச்சனாகார ஜன்ய ராகம். இவ்விராகம் மோகனத்தின் தைவத மூர்ச்சனையே ஆகும்.
- இதன் ரி, ம, ப, த சுரங்கள் கிரக பேதம் மூலம் முறையே உதயரவிச்சந்திரிக்கா, மோகனம், மத்தியமாவதி, இந்தோளம் ஆகியவற்றைக் கொடுக்கும்.
# சுத்தசாவேரி

## உருப்படிகள்

| * ஆனலேகர * (கீதம்) | திரிபுடை | புரந்தரதாசர் |  |
| --- | --- | --- | --- |
| * வண்டார்பூங்குழல்நாயகி* (வர்ணம்) | அட | திருப்பாம்புரம் சுவாமிநாத பிள்ளை |  |
| *காலஹரண * | ரூபகம் | தியாகராஜர் |  |
| *தாரிணி தெலுசுகொண்டி* | ஆதி | தியாகராஜர் |  |
| *ஸ்ரீ குருகுஹ* | ரூபகம் | முத்துசுவாமி தீட்சிதர் |  |
| *கண்டாயோ* | ஆதி | முத்துத்தாண்டவர் |  |
| *தருணம் தருணம்* | ரூபகம் | வேதநாயகம் பிள்ளை |  |
| *தாயே திரிபுரசுந்தரி* | கண்டசாபு | பெரியசாமித் தூரன் |  |
| *ரஞ்சிதகவி* | ரூபகம் | கோடீஸ்வர ஐயர் |  |
| *கற்பகாம்பிகை* | கண்ட ஜம்பை | பாபநாசம் சிவன் | } |
# சுத்தசாவேரி

## திரையிசையில் இவ்விராகம்

- *காதல் மயக்கம் ...* - புதுமைப்பெண்
- *கோயில் மணி ஓசை தன்னை ...* - கிழக்கே போகும் ரயில்
- *மலர்களில் ஆடும் இளமை புதுமையே ...* - கல்யாணராமன்
- *ராதா ராதா நீ எங்கே ...* - மீண்டும் கோகிலா
# பருவப் பெயர்ச்சிக் காற்று

வின் விந்திய மலைத்தொடர் அருகே உள்ள மழைக்கால முகில்கள்]]
**பருவப்பெயர்ச்சிக் காற்று** (*monsoon*) என்பது நிலத்திற்கும் கடலிற்கும் இடையேயுள்ள வெப்பநிலை வேறுபாட்டினால் பருவந்தோறும் உருவாகும் காற்றுப்பெயர்ச்சி ஆகும். உலகின் பல பகுதிகளில் இது ஏற்பட்டாலும் அவற்றில் முதன்மையாகக் கருதப்படுவது ஆசிய பருவப்பெயர்ச்சியே. இது பருவந்தோறும் மழையைக் கொணர்வதால் **பருவமழை** எனவும் கூறப்படுகிறது. ஆரம்பத்தில் இது, அரபிக் கடல் மற்றும் இந்து சமுத்திரப் பகுதிகளில் வீசும் காற்றுகளைக் குறிக்கவே பயன்பட்டது. இந்தியாவுக்குத் தென்மேற்குப் பகுதியிலிருந்து வீசும்காற்று, தென்மேற்கு பருவப் பெயர்ச்சிக் காற்று (*south west monsoon*) என்றும், வங்காள விரிகுடாப் பகுதியிலிருந்து வீசும் காற்று, வடகிழக்குப் பருவமழை (*north east monsoon*)என்றும் குறிப்பிடப்படுகின்றது. இப்பருவப் பெயர்ச்சிக் காற்றுகள் இந்தியா, இலங்கை போன்ற நாடுகளுக்கு மழையைக் கொண்டு வருகின்றன. சில பகுதிகள் இரண்டு பருவப்பெயர்ச்சிக் காற்றுக் காலங்களின்போதும் மழையைப் பெற, தமிழ் நாட்டின் பல பகுதிகள், இலங்கையின் வடக்கு மற்றும் கிழக்குப் பகுதிகள் உள்ளிட்ட வேறு சில பகுதிகள் ஒரு பருவத்தில் மட்டுமே மழையைப் பெறுகின்றன.
# அக்குபிரசர்

**அக்குபிரசர்** (அக்குபங்ஞ்சர் மற்றும் அழுத்தம்) ஓர் *பரம்பரிய சீன மருத்துவ* முறையாகும். மாற்று மருத்துவமுறையான, மருந்தில்லா மருத்துவமான அக்குபிரசர் முறையில் உடலிலுள்ள சக்தி நாளங்களை தூண்டுவதன் மூலம் நோய்களுக்கு தீர்வு காணப்படுகிறது.இயற்கைத் தத்துவங்களை அடிப்படையாகக்கொண்டு மெரிடியன் என்ற உடலில் உள்ள முக்கியப்புள்ளிகளில் அழுத்தம் தர மக்கள் பயனடைகின்றனர். இதை சுஜோக் தெரப்பி என்றும் அக்குபிரசர் என்றும் சொல்லலாம். விரல்கள், முழங்கை முதலியன கொண்டு குறிப்பிட்ட உடற்பகுதிகளில் அழுத்துவதன் மூலம் உடலின் இயற்கையான நோய் எதிர்ப்பு திறனை வெளிக்கொணருவதாகக் கூறப்படுகிறது.அக்குபங்ஞ்சர் முறையும் அதே புள்ளிகளையும் மெரிடியனையும் பயன்படுத்துகிறது, ஆனால் ஊசிகளைக் கொண்டு குத்துவதன் மூலம் குருதி ஓட்டம் தூண்டப்பட்டு இயற்கை சக்திகளை உந்துகிறது. இவை உடற்பயிற்சிகள், மனத்தத்துவம் மற்றும் உடற் பிடித்து விடல் முறைகளை ஒருங்கிணைத்து நோய்களை தடுக்கவும் குணமாக்கவும் செய்கிறது. இதை உலக சுகாதார நிறுவனம் அங்கீகாரம் செய்திருக்கிறது.இதனை ஆய்வகசோதனை செய்த கோக்ரேன் கொலாபரேசன் மற்றும் இதழாளர் பந்தோலியர் குறிப்பு இதனை சிறந்த குணமாக்கும் திறன் கொண்டதாக அறிந்துள்ளது.
# உருளைப்புழு

**உருளைப்புழு** *(roundworm)* என்பது நெமடோடா (phylum: nematoda) என்னும் விலங்கியல் தொகுதியைச் சார்ந்த உயிரினமாகும் .இந்த தொகுதியின் கீழ் வாழும் உயிரினங்கள் உலகம் முழுவதும் பரவிக் காணப்படுகின்றன. உருளைப் புழுவினத்தை வேறுபடுத்திக் காண்பது மிகவும் கடினமான செயலாகும். இருப்பினும் 25000 வகையான உருளைப் புழுவினங்கள் விவரிக்கப்பட்டுள்ளன . இவற்றில் பாதிக்கு மேற்பட்டவை ஒட்டுண்ணி வகையைச் சார்ந்த உயிரினமாகும். ஒட்டுமொத்தமாக நெமடோடு வகை உயிர்னங்கள் அனைத்தையும் கணக்கில் கொண்டால் ஒரு மில்லியன் உருளைப்புழுவினங்கள் இருக்கலாம் என்று கருதப்படுகிறது .  
உருளைப்புழுக்கள் தட்டைப்புழுக்களைப் போல இல்லாமல், பூச்சி இனத்துடன் சேர்த்து தோலுரிக்கும் வகை உயிரினங்களாக வகைப்படுத்தப்படுகின்றன. உருளைப்புழுக்கள் நீளமான குழல் போன்ற உடல் அமைப்பினை கொண்டவை; இவற்றின் உடலில் உள்ள செரிக்கும் மண்டலம் குழாய் அல்லது குழல் வடிவானவையாகும். நீளமான உடலின் இரு முனைகளிலும் திறப்புகள் (துளைகள்) உண்டு.
# உருளைப்புழு

## வாழிடம்

உருளைப்புழுக்கள் நன்னீர் முதல் கடல்நீர் (உப்புநீர்) வரை, துருவப்பகுதிகள் முதல் வெப்பமண்டலப்பகுதிகள் வரை, உயரமான பகுதிகள் முதல் ஆழ்கடல் பகுதிகள் வரை சமவெளிகள், காடுகள், கடலோரப்பகுதிகள், பாலைவனங்கள் என எந்த வகையான வாழ் சூழலிலும் எளிமையாக வாழப் பழகிகொண்டவையாகும். அண்டார்டிக்கா போன்ற மனிதர்கள் வாழ முடியாத இடங்களில் கூட இவை வாழ்கின்றன. ஆழ் கடலில் காணப்படும் 90 விழுக்காடு உயிரினங்கள் உருளைப்புழு வகையை சார்ந்தவையாகும்..சுருங்கச் சொல்வதென்றால் புவி மேலோட்டின் அனைத்துப் பகுதிகளிலும் இவை பரவிக் காணப்படுகின்றன. ஒட்டுண்ணிகளாக இவை பெரும்பாலான தாவரங்களிலும், விலங்குகளிலும் (மனிதர்கள் உட்பட) நோய்காரணிகளாக வாழ்கின்றன . சில நூற்புழுக்கள் கிரிப்டோபையோசிசு எனப்படும் நீள் உறக்கநிலையிலும் வாழ்கின்றன.
# உருளைப்புழு

## வரலாறு

1758 ஆம் ஆண்டில், லின்னேயசு சில நெமட்டோடு இனங்களை விவரித்தார். உதாரணம்: அசுகாரிசு பின்னர் வெர்மெசு எனப்படும் கணுக்காலிகள் தவிர்த்த ஏனைய பூச்சியினங்களையும் நெமட்டோடு இனத்தில் சேர்த்தார்.
(nêma, nematos, 'thread') என்ற பொருள் கொண்ட பண்டைய கிரேக்க νῆμα சொல்லில் இருந்து நெமடோய்டியா என்ற சொல் உருவானது. பின்னர் இது நெமட்டோடுகள் என்றழைக்கப்பட்டு தொடர்ந்து நெமட்டோடா என்றானது. 1808 ஆம் ஆண்டில் காரல் ருடால்பி இதை விளக்கினார். 1837 இல் பர்மெய்சுடர் இதை ஒரு நெமட்டோடு குடும்பமாக கருதினார்.
# உருளைப்புழு

## உடற்கூறியல்

- நெமடோடுகள் மெல்லிய புழுக்கள் ஆகும். இவை தோராயமாக 5 முதல் 100 மைக்ரோமீட்டர் தடிமனும், 0.1 மிமீ முதல் 2.5 மில்லிமீட்டர் நீளமும் கொண்டவையாக காணப்படுகின்றன .
- மிகச்சிறிய நூற்புழுக்கள் நுண்ணோக்கி அளவுள்ளவையாகவும், சிலவகை உயிரினங்கள் 5 செ.மீ நீளம் வரையிலும், மற்றும் சில வகை உயிரினங்கள் ஒரு மீட்டர் நீளம் வரையில் கூட வளர்கின்றன..
- இவற்றின் உடல் பெரும்பாலும் முகடுகள், வளையங்கள், முட்கள் அல்லது வேறுபட்ட கட்டமைப்புகளால் ஆக்கப்படுகிறது.  
- இருபால் உயிரியிலும் முன்முனைக்கு சிறிது பின்னால் வயிற்றுப் புறத்தின் மையத்தில் ஒரு கழிவு நீக்கத்துளை காணப்படுகிறது.
- உடலானது மெல்லிய கியூட்டிகளால் ஆனது. துண்டுபடல் இல்லை.
- தலையாக்கம் உண்டு. எனினும் தலை தெளிவற்றது.
- போலி உடற்குழி (pseudocoel) உள்ளது. அதாவது மெய்யான உடற்குழி இல்லை. போலி உடற்குழி உணவுக்கால்வாய் அகவணிக்கும் உடற்சுவருக்கும் இடைப்பட்டதாக உள்ள பாய்மம் நிரம்பிய பகுதியாகும். இது உணவுக் கால்வாயூடாக உணவைத் தள்ளுவதிலும், நீர்நிலையியல் வன்கூடாகவும் தொழிற்படுகின்றது.
- கொலாஜினால் ஆன புறத்தோல் காணப்படும்.
- நீள்பக்க / நெடுங்கோட்டுத் தசைகள் மாத்திரம் நான்கு கட்டுக்களாக உடற்சுவருக்கு இணைக்கப்பட்ட வகையில் உள்ளன.
- வாழ்க்கை வட்டத்தின் எந்தவொரு நிலையிலும் இவற்றில் அசையக்கூடிய பிசிர்கள் உருவாக்கப்படுவதில்லை. சில நரம்புக் கலங்களில் மட்டும் புலன் தொழிலைச் செய்வதற்காக பிசிர்கள் உருவாக்கப்பட்டுள்ளன.
- நைட்ரசன் கழிவு உருளைப் புழுவினத்தின் உடல் சுவர் வழியாக அம்மோனியா வடிவில் வெளியேற்றப்படுகிறது, மேலும் இதற்காக எந்தவிதமான குறிப்பிட்ட உறுப்புகளும் தொடர்புபடுத்தப்படவில்லை. ஆயினும், சவ்வூடுபரவலை முறைப்படுத்த பராமரிக்கப்படும் உப்பு வெளியேற்றும் கட்டமைப்பு பொதுவாக மிகவும் சிக்கலானதாக இருக்கிறது
# யுஎஸ்எஸ் நிமிட்ஸ்

**யுஎஸ்எஸ் நிமிட்ஸ்** (USS *Nimitz* (CVN-68)) உலகில் உள்ள மிகப் பிரமாண்டமான அணு சக்தி போர்க் கப்பல்களில் ஒன்று. 1975 ஆம் ஆண்டு செயல்படத் தொடங்கிய இந்தக் கப்பல் 4.5 ஏக்கர் பரப்பளவு கொண்ட விமானம் தாங்கிக் கப்பல் ஆகும்.  
இந்தக் கப்பலில் 75 விமானங்களை நிறுத்தி வைக்க முடியும். மணிக்கு 30 கடல் மைல் வேகத்தில் இந்தக் கப்பல் பயணிக்கும். கடந்த 2003 ஆம் ஆண்டு ஏப்ரல் மாதம் நடந்த [ஈராக்]] போரின்போது இந்தக் கப்பலிலிருந்துதான் அமெரிக்க விமானங்கள் ஈராக்கைத் தாக்கி வந்தன. இந்தக் கப்பலில் 2 அணு உலைகள் உள்ளன. அணு சக்தியின் மூலம் இந்தக் கப்பல் இயங்குகிறது.  
இந்த கப்பல் 4 1/2 ஏக்கர் பரப்பளவு கொண்டது. 1092 அடி நீளம், 252 அடி அகலம் உள்ளது. 23 மாடிகள் அமைக்கப்பட்டுள்ளன. இதில் 65 போர் விமானங்கள் உள்ளன. இவற்றுடன் வீரர்கள் பயணம் செய்யும் விமானம், ஆபத்து நேரத்தில் மீட்பு பணிகளில் ஈடுபடும் விமானம், ஹெலிகாப்டர் ஆகியவையும் உள்ளன. 30 வினாடியில் ஒரு விமானம் கப்பலில் இருந்து புறப்படும் அளவுக்கு வசதி உள்ளது.  
1975-ம் ஆண்டு மே 3-ந் தேதி இந்த கப்பல் கட்டி முடிக் கப்பட்டு பயன்பாட்டுக்கு வந்தது. நிமிட்ஸ் கப்பலை உருவாக்க ஆன செலவு ரூ. 18,000 கோடி. 32 வருடமாக பணியில் இருக்கிறது. 2-ம் உலகப் போரில் அமெரிக்காவின் பசிபிக் கடல் பகுதி ராணுவ கமாண்டராக இருந்து பெரும் சாதனை புரிந்த ஜெஸ்டர் நிமிட்ஸ் பெயர் இந்த கப்ப லுக்கு சூட்டப்பட்டது.  
கப்பலில் 53 படுக்கைகள் கொண்ட ஆஸ்பத்திரி உள் ளது. அதில் 6 டாக்டர்கள் பணி யாற்றுகிறார்கள். தனியாக 5 பல் டாக்டர்களும் இருக்கின்றனர். இதில் முகமது கமிஸ் என்ற இந்திய வம்சாவளி டாக்டரும் பணியாற்றுகிறார்.  
கடல் நீரை நல்ல நீராக மாற்றி பயன்படுத்த அதற்கான தனி தொழிற்கூடம் உள்ளது. இவற்றின் மூலம் தினமும் 4 லட்சம் காலன் நல்ல தண்ணீர் உற்பத்தி செய்யப்படுகிறது. இவை வீரர்களின் தேவைக் கும் மற்ற பணிகளுக்கும் பயன் படுத்தப்படுகிறது.  
உணவு பொருட்களை 70 நாட்கள் வரை கெடாமல் பாதுகாக்கும் குளிர்சாதன வசதிகளும் உள்ளன.  
கப்பலிலேயே தனி தபால் நிலையம் உள்ளது. ஆண்டுக்கு 10 லட்சம் கடிதங்களை இது கையாள்கிறது. தினமும் தபால் நிலைய கடிதங்களை பட்டுவாடா செய்யும். இதற்காக தினமும் வேறு கப்பல்கள் மூலமாகவோ அல்லது விமானங்கள் மூலமாகவோ இங்கு கடிதங்கள் கொண்டு வரப்படும்.  
வெவ்வேறு மதங்களை சேர்ந்தவர்களும் வழிபாடு நடத்துவதற்காக 3 வழிபாட்டு தலங்களும் கப்பலில் உள் ளன.  
கப்பலில் தேவைக்கு மேல் 50 சதவீதம் ஆயுதங்களை வைத்து கொள்ளவும், விமா னங்களுக்கு தேவையான 2 மடங்கு எரி பொருளை சேமித்து வைக்கவும் வசதி உள்ளது. விமானங்களை உள் பகுதிக்குள் கொண்டு சென்று பழுது பார்க்கும் தனி ஒர்க்ஷாப் உள்ளது.  
தனி உணவு கூடம், மாநாட்டு அறை, பொழுது போக்கு கூடம் என அனைத்து வசதிகளும் உள்ளன. மொத்தத் தில் ஒரு சிறிய நகரத்தில் உள்ள அத்தனை வசதிகளும் உள்ளன. இந்த கப்பலை மிதக்கும் நகரம் என்று அழைக்கின்றனர்.
# 2012 நிகழ்வு

யில் ஓர் நாளின் கல்வெட்டு]]
**2012 நிகழ்வு** (*2012 phenonenon*) உலகின் பேரழிவு அல்லது பெரும் மாற்றம் 2012ஆம் ஆண்டில் நிகழலாம் என நிலவும் நம்பிக்கைகளையும் கருத்துக்களையும் குறிக்கிறது. இந்த சோதிடங்கள் முதன்மையாக மாயா நாட்காட்டியில் 5,125 ஆண்டுகள் கழித்து திசம்பர் 21 அல்லது 23,2012ஆம் ஆண்டில் முடிவதைக் கொண்டு எழுந்துள்ளன.மெக்சிகோ பகுதியில் வாழ்ந்திருந்த மாயா நாகரீகத்தில் உலகம் துவங்கியதாக அவர்கள் கருதிய நாளிலிருந்து *தொடர்ந்த நாட்காட்டி முறை* (Long Count calendar) கடைபிடிக்கப்பட்டது. இதனைக் கொண்டு தொன்மவியல் வானிலையாளர்கள்,மத பொழிப்புரையாளர்கள், எண்கணிதவியலாளர்கள் மற்றும் புறப்புவி ஆய்வாளர்கள் என ஒவ்வொருவரும் ஒரு நம்பிக்கை அல்லது கருத்தை பரப்பி வருகின்றனர்.  
புதிய காலம் விரிவுரையாளர்கள் பேரழிவு ஏற்படும் என்பதை மறுத்து அந்த நாளில் நேர்மறையான மாற்றம் நிகழலாம் எனவும் 2012 புதிய சகாப்தத்தின் துவக்கம் என்றும் கொள்கை வகுக்கின்றனர். இத்தகைய எண்ணங்களும் கருத்துக்களும் பல புத்தகங்கள்,தொலைக்காட்சி விவரணப்படங்கள்,இணைய தளங்கள் மூலம் உலகெங்கும் பரவியுள்ளது.  
மாயா ஆராய்ச்சியாளர்கள் மாயா நாட்காட்டி 2012இல் முடிகிறது என்பது மாயா வரலாற்றை தவறாக கணிக்கிறது என்று வாதிக்கிறார்கள். இன்றைய மாயாவினருக்கு, 2012 முற்றிலும் தொடர்பில்லாதது, பழைமைவாதிகளுக்கு இதனைக் குறித்த மூல செய்திகளோ கிடைப்பதில்லை அல்லது முரண்பட்டுள்ளது.இதனால் அவர்களிடையே இந்த நாளைக்குறித்த ஓர் பரவலான இணக்கமான புரிதல் இல்லை.
2012ஆம் ஆண்டு உலகின் பேரழிவுக்கான காரணங்களாக பகுதி அறிவியலாளர்கள் கூற்றுக்களை (கருங்குழி ஒருங்கிணைப்பு,தடுமாறும் கிரகமொன்று புவி மீது மோதல்,துருவங்கள் மாற்றங்கள்,சூரியனின் தீப்பிழம்புகள்) அறிவியல் வல்லுனர்கள் மறுத்துள்ளனர்.பெரும்பாலானவை அடிப்படை இயல்பியல் விதிகளுக்குப் புறம்பானவை.  
இந்த ஆண்டு பேரழிவு நிகழுமென அச்சமடைந்துள்ள பொதுமக்களின் நம்பிக்கையின் பேரில் ரோலாண்டு எம்மெரிக் இயக்கத்தில் 2012(திரைப்படம்) வெளியாகியுள்ளது.மக்களிடையே விழிப்புணர்ச்சியை ஊட்டுவதாக இல்லாத *மனிதம் தொடர்ச்சி கழகம்* மூலம் இந்நிறுவனத்தால் வெளியிடப்பட்ட விளம்பர நிகழ்படம் அறிவியலாளர்களாலும் பகுத்தறிவாளர்களாலும் பெரிதும் விமரிசிக்கப் பட்டது.
# சிப்பி

**சிப்பி** என்பது நன்னீர் மற்றும் கடல்நீர் ஆகிய இரண்டிலும் காணப்படும் இருவோட்டுடலி வகுப்பைச் சேர்ந்த குடும்பம் ஆகும். இவற்றில் நூற்றுக்கும் மேற்பட்ட வகைகள் இருக்கின்றன. 2.5 செ.மீ., முதல் ஒரு மீட்டர் வரை வளரக்கூடியவை. சிப்பிகளின் ஓடு இரு பகுதிகளானது. இரு பகுதிகளும் ஓரத்தில் ஓரிடத்தில் ஒன்றோடு ஒன்று இணைக்கப்பட்டிருக்கின்றன. பெரும்பாலும் அதன் ஓடுகள் திறந்தே இருக்கும். நீரில் இருக்கும் ஆக்சிஜனை உள்ளிழுத்துக் கொள்கிறது சிப்பி. அதன் பருவ காலத்தில் கோடிக்கணக்கான முட்டைகளை இட்டுத் தள்ளும்.  
முட்டையை விட்டு வெளியே வரும்போது சிப்பிக்கு ஓடு இருக்காது. அப்போது அதன் உருவம் ஒரு ஊசி முனை அளவே இருக்கும். ஒரு நாள் கழித்தே அதற்கு ஓடு உண்டாகிறது.  
இரண்டு வாரங்களில் நீந்த தொடங்கும். ஐந்து ஆண்டுகளில் முழு வளர்ச்சி அடையும். மிக நல்ல முத்துக்கள் பாரசீக வளைகுடாவில் தான் கிடைக்கிறது. அரேபியர்கள் கடலில் மூழ்கி முத்து குளிப்பதையே முக்கிய தொழிலாக கொண்டிருக்கின்றனர். சிவப்பு, மஞ்சள், நீலம் ஆகிய நிறங்களிலும் முத்துக்கள் கிடைக்கின்றன.
# சிப்பி

## உணவாக

சிப்பிகள் உலகின் பல பகுதி மக்களால் விரும்பி உண்ணப்படும் உணவாகும். இதில் புரதச்சத்தும் குறைந்த கொழுப்பும் உள்ளதால் உடல்நலனுக்கு ஏற்றது.
# படிமம்:Sinnayachettiar.jpg

மூலம்: தினமணி
# படிமம்:Sinnayachettiar.jpg

## நியாயமான பயன்பாடு

The image linked here is claimed to be used under fair use as:
1. it is a historically significant photo of a famous individual;
1. the photo is only being used for informational purposes.--Kanags <sup>\பேச்சு</sup> 08:38, 8 நவம்பர் 2009 (UTC)
# வேரிமண்டலம்

தாவர வேர் மற்றும் அதன் வேர்நீரின் (Root exudate) தாக்கத்திற்குரிய சுற்றியுள்ள மண் பகுதியும், **வேரிமண்டலம்** (Rhizosphere) எனப்படும். இந்த பகுதியில்தான், முக்கிய சத்துகளின் சுழற்சியும் (Nutrient cycling), பல நன்செய் மற்றும் புன்செய் நுண்ணுயிரிகளின் உறவாடலும் (Symbiosis & Pathogenesis) நிகழ்கின்றன.
# வேரிமண்டலம்

## சுரப்புகள்

தாவரங்கள் வேரிமண்டலத்தில் ஒன்றியவாழிச் செயற்பாடுகளுக்காகப் பல சுரப்புகளைச் சுரக்கின்றன. மைக்கோரைஸா பூஞ்சை மூலம் சுரக்கப்படும் சிறிங்கொலக்டோன் வித்திகள் முளைப்பதைத் தூண்டுவதுடன் அவை வேருடன் குழுமமாக வாழ்வதை ஏற்படுத்துகின்றது.
# விக்கிப்பீடியா:குறுங்கட்டுரை வார்ப்புருக்கள்

குறுங்கட்டுரைகளுக்கு சேர்க்க வேண்டிய வார்ப்புருக்களில் சில இந்த பக்கத்தில் உள்ளன!
# விக்கிப்பீடியா:குறுங்கட்டுரை வார்ப்புருக்கள்

## அரசியல்வாதிகள் குறுங்கட்டுரைகள்

- ''':
# விக்கிப்பீடியா:குறுங்கட்டுரை வார்ப்புருக்கள்

## பூகோள குறுங்கட்டுரைகள்

- **[[ஆசியா**
- ''':
- **[[இலங்கை**  
- **ஐரோப்பா**
- **சுலோவீனியா**
# விக்கிப்பீடியா:குறுங்கட்டுரை வார்ப்புருக்கள்

## விளையாட்டு குறுங்கட்டுரைகள்

- **இந்திய_விளையாட்டு_வீரர்/வீராங்கனை**
- ''':
# விக்கிப்பீடியா:குறுங்கட்டுரை வார்ப்புருக்கள்

## சமயம் தொடர்பான குறுங்கட்டுரைகள்

- '''[[:
# விக்கிப்பீடியா:குறுங்கட்டுரை வார்ப்புருக்கள்

## சமயம் தொடர்பான குறுங்கட்டுரைகள்

### நீங்களும் ஒரு குறுங்கட்டுரைக்கான வார்ப்புருவை உருவாக்க

- [[வார்ப்புரு:குறுபெட்டி
# விக்கிப்பீடியா:குறுங்கட்டுரை வார்ப்புருக்கள்

## மேலும் பார்க்க

விக்கிப்பீடியா:வார்ப்புருக்கள்  
en:Template:Stub
# மின் தொலைக்காட்சி

**மின் தொலைக்காட்சி**, இந்திய மாநிலமான தமிழகத்திலிருந்து, வாடிபட்டி, மதுரையை தலைமையிடமாகக் கொண்டு இயங்கும் 24 மணி நேரப் பொழுதுபோக்கு நிகழ்ச்சிகளை ஒளிபரப்பும் தமிழ் இணையதள தொலைக்காட்சி அலைவரிசை ஆகும். நிர்வாக அலுவலகத்தை சென்னையில் அமைத்துள்ள மின் தொலைக்காட்சி, மேப்-இந்தியா நெட்வொர்க்ஸ் குழுமத்தின் கீழ் இயங்கும் ஒரு தமிழ் இணையதள தொலைக்காட்சி நிறுவனமாகும். கட்சி சார்பற்று பொதுமக்களின் ஆதரவில் இயங்கும் இந்த இணையதள தொலைக்காட்சி சமுதாய உணர்வு கொண்ட நிகழ்ச்சிகளைத் தமிழ் மக்களுக்கு வழங்குவதை நோக்கமாகக் கொண்டுள்ளது. வெறும் பொழுது போக்கு என்பதையும் தாண்டி தமிழகத்தின் பாரம்பரிய கலைகளையும் பண்பாட்டையும் காத்து நேயர்களுக்கு பயனுள்ள நிகழ்ச்சிகளை வழங்கவேண்டும் என்ற நோக்கத்தை இந்த மின் இணையதள தொலைக்காட்சி முன்வைத்துள்ளது.  
மின் தொலைக்காட்சி தமிழர் திருநாளாம் தை திங்கள் முதல் தரணியெங்கும் தனது ஒளிபரப்பைத் துவக்க உள்ளது  
மின் தொலைக்காட்சி இது ஒரு மேப்-இந்தியா நெட்வொர்க்ஸ் குழுமத்தின் ஓர் அங்கம்.
# காட்டுமிராண்டி

**காட்டுமிராண்டி** என்பது நாகரிகம் அற்றவர் என்று கருதும் ஒருவரைக் குறிக்கும் சொல். இச்சொல் ஒரு நாட்டினரையோ, இனத்தையோ, பழங்குடியினரையோ பொதுப்படையாகக் குறிக்கவும் பயன்படுத்துவது உண்டு. இது நகர நாகரிகத்தினரின் நோக்கு ஆகும். கொடூரமான, எதற்கும் சண்டைபோடுகிற, பிறர் உணர்வுகளைப் புரிந்துகொள்ளாத ஒருவரையும் *காட்டுமிராண்டி* என உருவகப்படுத்திக் கூறுவது உண்டு.  
தமிழில் *காட்டுமிராண்டி* என்னும் சொல் *barbarian* என்னும் ஆங்கிலச் சொல்லுக்கு இணையான பொருள் கொண்டதாகப் பயன்படுகிறது. குறித்த ஆங்கிலச் சொல் கிரேக்க மொழியில் "கிரேக்கர் அல்லாதவர்" என்னும் பொருள் தருகின்ற *βάρβαρος (barbaros)* என்னும் சொல்லின் அடியாகப் பிறந்தது. அக்காலத்தில் கிரேக்கர்கள் நாகரிகம் உள்ளவர்களாகக் கருதப்பட்டதால் ஏனையோர் நாகரிகம் அற்றவர்கள் என்ற கருத்துரு ஏற்பட்டிருக்கலாம். ஆனால், கிரேக்கரின் நகர அரசுகள் ஒன்றுடன் ஒன்று போர் புரிந்தபோது ஒரு பகுதியினரை மற்றவர் காட்டுமிராண்டிகளாகக் குறிப்பிட்டுக்கொண்டனர். நவீனகாலத் தொடக்கத்திலும் அதற்குப் பின்னர் சிறிது காலமும் துருக்கியரை இழிவாகக் குறிப்பிடுவதற்குக் கிரேக்கர் இச்சொல்லைப் பயன்படுத்தினர்.  
உரோமர்கள் பல்வேறு யேர்மானிய குழுக்களை, settled Gauls, ஹன் இனத்தவரை காட்டுமிராண்டிகளாக கருதினர்.
# காட்டுமிராண்டி

## சொற்பிறப்பு

சென்னைப் பல்கலைக்கழகத் தமிழ்ப் பேரகராதி, *காட்டுமிராண்டி* என்னும் சொல்லுக்கு நேரடியான பொருள் எதையும் தரவில்லை. ஆனால் *மிருகாண்டி* என்னும் சொல்லுக்குக் *காட்டுமிராண்டி* எனப் பொருள் தந்துள்ளது. இந்த அகராதியின்படி *மிருகாண்டி* என்னும் சொல் *மிருகம் + ஆள்* என்னும் சொற்பிணைப்பினால் உருவானதாகத் தெரிகிறது. எனவே *காட்டுமிராண்டி* என்னும் சொல் "காட்டு விலங்குகளின் தன்மைகளைக் கொண்ட ஆள்" என்ற நேரடிப் பொருள் தருவதாகக் கொள்ள முடியும்.
# பாகால்

**பாகால்**, **பாகால் மதம்**, **பாகால் வழிபாடு** அல்லது **பாகாலியல்** (*Paganism*) எனப்படுவது ஆபிரகாமிய சமயங்களாக கிறித்தவம், இசுலாம், யூதம் ஆகிய சமயங்களைச் சாராத, தொன்ம ஐரோப்பிய நம்பிக்கைகளைக் குறிக்கிறது. அத்தகைய தொல் நம்பிக்கைகளைக் உடையோர் பாகாலைச் சார்ந்தவர்கள் எனப்பட்டனர். இவர்கள் பல தெய்வழிபாடுகள்; மூதாதையர்களை வணங்குதல்; ஆவி வழிபாடு மேற்கொள்பவர்கள் ஆவார். கிறித்தவம் ஐரோப்பவில் பரவும் முன்னர் இவர்கள் செல்வாக்கு பெற்றிருந்தார்கள்.
# தன்னியக்க வங்கி இயந்திரம்

**தன்னியக்க வங்கி இயந்திரம்** அல்லது தன்னியக்க காசளிப்பு இயந்திரம் எனப்படுவது பணம் வைப்பது, பெறுவது, கணக்கைப் பார்ப்பது போன்ற சில பணிகளை வாடிக்கையாளரே செய்ய ஏதுவாக்கும் ஒரு கணினி மயப்படுத்தப்பட்ட இயந்திரம். இந்தக் கருவி வங்கியில் வழமையாக காசாளாரால் செய்யப்பட்டு வந்த பல பணிகளை இயந்திரமாக்கி, தன்னியக்கமாக்கியது. பொதுவாக இந்த இயந்திரத்தில் ஒரு கணக்கு அட்டையை இட்டு, வாடிக்கையாளரே தமது வேலையை செய்து விடுவர். இந்த இயந்திரம் 1967<nowiki/>ஆம் ஆண்டு முதல் ஐக்கிய இராச்சியத்தில் பரந்த பயன்பாட்டுக்கு வந்தது. ஏ.டி.எம். (ATM) எனப்படும் தானியங்கி பணப் பட்டுவாடா எந்திரத்தை முதன்முதலில் கண்டுபிடித்தவர் ஸ்காட்லாந்தைச் சேர்ந்த ஜான் ஷெப்பர்ட் பேரோன் (சூன் 23 1925 – மே 20 2010) ஆவார். மனைவியின் ஏடிஎம் அட்டையை கணவன் பயன்படுத்துவது சட்டப்படி தவறு என உச்சநீதிமன்றம் தீர்ப்பளித்தது.
# விக்கிப்பீடியா:உங்களுக்குத் தெரியுமா/நவம்பர் 8, 2009

- **ருவாண்டா இனப்படுகொலை** என்பது 1994 ம் ஆண்டு ருவாண்டாவில் ஐந்து இலட்சத்துக்கும் மேற்பட்ட துட்சி இனத்தவர்களும், ஊட்டு மிதவாதிகளும் கொல்லப்பட்ட நிகழ்வாகும்.
- **வரியோட்டவழிக் கணித்த குறுக்குவெட்டு வரைவி** (Computed tomography scan) என்ற கருவி மூலம் ஊடுகதிர் அலைகளை வெவ்வேறு கோணங்களில் உடலில் செலுத்தி, உடலின் குறுக்குவெட்டுத் தோற்றங்களை முப்பரிமாண வடிவத்தில் கணிப்பொறியில் காணலாம்.
- இன்று **இணையத்தில்** பெரும் பங்கு வகிக்கும் கிறெக் பட்டியல் (1995), ஈபே (1995), யாகூ! (1995), அமேசான் (1995), கூகிள் (1997), புளோகர் (1999), விக்கிப்பீடியா (2001), இசுகைப் (2003), ஃபேஸ்புக் (2003), ஃபிலிக்கர் (2004), யூடியூப் (2005), டிவிட்டர் (2006) எவையுமே பதினைந்து ஆண்டுகளுக்கு முன்பு இருக்கவில்லை.
- **சுழியக் கழிவு** என்பது ஒரு மனித செயல்பாட்டினால் உற்பத்தியாகும் கழிவுகளை இன்னொரு செயல்பாட்டின் உரமாக அல்லது இடுபொருள்களாக மீள் உருவாக்கம், மீள் பயன்பாடு போன்ற வழிமுறைகள் மூலம் செய்து கழிவற்ற ஒரு நிலையை நோக்கிய ஓர் அணுகுமுறை.
- தமிழ் இலக்கணத்தில் **மாத்திரை** எனப்படுவது கண் இமைக்கும் (சிமிட்டும்) நேரத்தைக் குறிக்கும் அளவாகும். எழுத்துக்கள் ஒலிக்கப்படும் கால நீட்டத்தைக் குறிக்க மாத்திரை என்னும் கால அளவு பயன்படுகின்றது.
# விக்கிப்பீடியா:முதற்பக்கக் கட்டுரைகள்/நவம்பர் 8, 2009

**மழைநீர் சேகரிப்பு** என்பது மழைநீரைத் திரட்டி, ஒருங்கே குவித்து, சேமித்து வைப்பது ஆகும். மழைநீரை சேகரித்து பொதுமக்களின் குடிநீர் தேவைகளுக்கு, கால்நடைகளுக்கு, நீர்ப்பாசனம் மற்றும் நிலத்தடி நீர்மட்டத்தை உயர்த்தவும் பயன்படுத்தலாம். மழைநீர் வீடு அல்லது நிறுவனங்களின் கட்டடங்களின் மேற்கூரைகளிலிருந்தும் அல்லது இதற்காகத் தயார் செய்யப்பட்டத் தரைவழியாகவும் சேகரிக்கப்படும். சில சூழ்நிலைகளில், மழைநீர் ஒன்றே எளிதில் கிடைக்கக்கூடிய, அதிகச் செலவு பிடிக்காத சிக்கனமான நீர் ஆதாரம் ஆகும். மழைநீர் சேகரிப்பு ஒருங்கியம் உள்ளூரிலேயே கிடைக்கும் விலைமலிவான மூலப்பொருட்களைக் கொண்டு எளிதாகக் கட்டமைக்கப்பட்டு, பெரும்பாலான வசிப்பிடங்களில் வெற்றிகரமாகச் செயல்படுத்தக்கூடியதும் ஆகும். கட்டடங்களின் மேற்கூரைகளில் சேகரிக்கப்படும் மழைநீரானது, பெரும்பாலும் நல்ல தரமானதாகவும் அதிக சுத்திகரிப்புக்கு உட்படுத்தத் தேவையில்லாததாகவும் இருக்கிறது. வேறுவகை நீராதாரம் இல்லாதபட்சத்தில், ஆண்டு மழைப்பொழிவு 200மிமீக்கு அதிகமுள்ள இடங்களில் குடும்பத்தின் குடிநீர் தேவைக்காக மழைநீர் வடிகால் அமைப்பு ஏற்படுத்துவது சிறப்பானது ஆகும்.
---  
**கணிமி** என்பது ஒரு கூடுதலான நிறப்புரி ஆகும். இவை பொதுவாக வட்ட வளைய வடிவமுடன் ஈரிழை கொண்டவையாக இருக்கும். நிலைக்கருவற்ற உயிரிகளில் நிறைந்து காணப்படும். பின்னாளில் நிலைக்கரு உயிரினமான ஓர் உயரணு இயீசுட்டில் (yeast) 2 மைக்ரோன் (2 micron) கணிமி கண்டுபிடிக்கப்பட்டது. இவை தாம் சார்ந்துள்ள உயிரினத்தின் நிறப்புரியைச் சாரமால் தன்னிச்சையாக பல்கிப் பெருகும் தன்மையை உடையவை. கணிமிகள் குழலிணைவு (conjugation) என்னும் நிகழ்வு மூலம் ஒரு உயிரணுவில் இருந்து மற்றொன்றுக்கு கடத்தப்படுகின்றன. இவ்வாறு இன உயிரணுக்கள் இல்லாமல் அல்லது பாலுறவு இல்லாமல் மரபணு கடத்தப்படும் நிகழ்வுக்கு பாலுறவு சாரா மரபணு கடத்தல் (horizontal gene transfer) எனப்பெயர். கணிமிகள் தாம் இருக்கும் உயிரினத்துக்கு ஓர் எதிப்புத் தன்மையை அல்லது குழலிணைவு என்னும் நிகழ்வுக்கு உதவி புரிபவையாக இருக்கின்றன.
# நைனாமலை வரதராஜப் பெருமாள் கோயில்

**நைனாமலை வரதராஜ பெருமாள் கோயில்** என்பது கொங்கு நாட்டில் உள்ள வைணவத் தலங்களில் புகழ் பெற்றதாகும். நாமக்கல் மாவட்டம் சேந்தமங்கலம் பகுதியில் நைனாமலை என்னும் ஊரில் செங்குத்து வடிவிலான மலை மீது வாசம் செய்யும் பெருமாள் இப்பகுதியில் புகழ் பெற்றவர்.
# நைனாமலை வரதராஜப் பெருமாள் கோயில்

## நைனா மலை

நாமக்கல் மாவட்டத்தில் தெலுங்கு மொழி பேசுபவர்கள் அதிகம் வாழ்வதாலும், நாயக்கர்கள் இப்பகுதியை ஆண்டு வந்ததாலும், நைனா என்றால் தந்தை என்று தெலுங்கில் பொருள் படுகிறது, கடவுளை தந்தை என்று கூறும் வழக்கம் இருப்பதால் இம்மலையை நைனா மலை என்று அழைக்கிறார்கள் என்றும், சிவ தலங்களைப் போல தொன்மை வாய்ந்த இம்மலையில் ரிஷிகள் தவமிருந்து, வரதராஜ பெருமாளை தரிசித்து வந்ததாகவும், கன்மநையின மகரிஷி என்பவர் பெருமாளுக்கு கைங்கரியங்கள் செய்து, மலை மீதே சமாதி ஆனதால், இம்மலைக்கு நைனாமலை என்று பெயர் வந்ததாகவும் கூறப்படுகிறது
# நைனாமலை வரதராஜப் பெருமாள் கோயில்

## கோவிலின் அமைப்பு

பார்ப்பதற்கு சாய்வாகத் தோன்றும் இம்மலையின் உயரம் 3 கிலோ மீட்டர். ஆனால் மிகவும் செங்குத்தான, குறைந்த அகலமே கொண்ட 3,700 படிகள் உள்ளன. மற்றொரு சிறப்பம்சமாக மலையின் முகட்டில், உச்சி முழுவதையும் உள்ளடக்கி, கோவில் கட்டப்பட்டுள்ளது. இக்கோவில் நாமக்கல் சேந்தமங்கலம் பகுதியை ஆண்ட ராஜகம்பளத்து நாயக்கர் சமுதாயத்தை சேர்ந்த ராமச்சந்திர நாயக்கரால் கட்டப்பட்டது.  
மலை மீது திருத்தலம் நான்கு யுகமாகக் கொண்டு இந்திரஜாலம், பத்மஜாலம், யாதவா ஜாலம், நைனா ஜாலம் ஆகிய பெயர்களுடன் திகழ்கின்றது. இம்மலை மீது 108 தீர்த்தங்கள் இருந்தன. இவற்றில் காலப்போக்கில் பராமரிப்பின்றி மறைந்து தற்போது கடும்பஞ்சத்திலும் என்றென்றும் வற்றாத தீர்த்தங்கள் மூன்று மட்டும் உள்ளன.  
வரதராஜ பெருமாள் குவலயவல்லியுடன் காட்சியளிக்கிறார். மலை மீது மகா மண்டபத்தில் ராமர், சீதை, லட்சுமணன், வெண்ணை தாழ் கிருஷ்ணன், நரசிம்மர், வீர ஆஞ்சநேயர், மன்மதன், ரதி, அய்யப்பன், தசாவதார சிலைகளும் உள்ளன. பல நூறு ஆண்டுகளுக்கு முன்பே கட்டப்பட்டுள்ள இக்கோவிலில் ஆனி முதல் தேதி முதல் ஆடி 30-ஆம் தேதி வரை சூரிய உதயத்தின்போது சூரிய ஒளி சுவாமி மீது விழுவது விசேஷம்.
# நைனாமலை வரதராஜப் பெருமாள் கோயில்

## திருவிழா

இங்கு புரட்டாசி மாதம் சனிக்கிழமைகளில் நடைபெறும் சிறப்பு பூஜையில் கொங்கு நாட்டில் உள்ள ஏராளமானோர் வந்து கலந்து கொள்வர்.
# நைனாமலை வரதராஜப் பெருமாள் கோயில்

## கோவிலுக்கு செல்ல

சேலம்-நாமக்கல் தேசிய நெடுஞ்சாலையில் புதன் சந்தையில் இருந்து பிரிந்து 4 கிலோ மீட்டர் தூரத்திலும், சேந்தமங்கலத்தில் இருந்து 5 கிலோ மீட்டர் தூரத்திலும் அமைந்துள்ளது அருள்மிகு நைனா மலை வரதராஜ பெருமாள் கோவில். இது நாமக்கல்லில் இருந்து 10 கிலோ மீட்டர் தூரத்தில் உள்ளது
# தமிழ்நாடு பனைமரத் தொழிலாளர் நல வாரியம்

**பனைமரத் தொழிலாளர் நல வாரியம்** என்பது பனைத் தொழிலாளர்களின் சமூக பாதுகாப்புக்கான நல வாரிய அமைப்பு ஆகும்.
இது தமிழக அரசினால் உருவாக்கப்பட்டுள்ள **அமைப்பு சாரா தொழிலார் நலவாரியங்களில்** ஒன்று ஆகும்.  
இதன் மூலம் பனை மரத் தொழிலாளர்களான அமைப்பு சாரா தொழிலாளர்கள் ஓர் அமைப்பின் கீழ் கொண்டு வரப்பட்டு, தேவையான நலத் திட்ட உதவிகள் வழங்கி, அவர்களின் சமூக நலப்பாதுகாப்பு உறுதி செய்யப்படுகிறது.  
இந்த நலவாரியம் **தமிழக தொழிலாளர் நலத்துறை** அமைச்சகத்தின் கீழ் செயல்படுகிறது.  
பனைத் தொழிலாளர் நல வாரியத்தின் தலைவராக **திரு. எர்ணாவூர்.A.நாராயணன்** அவர்கள் நியமிக்கப்பட்டுள்ளார்.
# தமிழ்நாடு பனைமரத் தொழிலாளர் நல வாரியம்

## உறுப்பினராகும் முறை

பனைத் தொழிலாளர்கள் அந்தந்த மாவட்டத்திலுள்ள மாவட்ட ஆட்சியர் அலுவலகத்தில் **தொழிலாளர் நல அலுவலரைத்** தொடர்பு கொண்டு விண்ணப்பிக்கலாம். **உறுப்பினர் அடையாள அட்டை** இலவசமாக வழங்கப்படும்.
# தமிழ்நாடு பனைமரத் தொழிலாளர் நல வாரியம்

## பயன்கள்

### தொழிற் பயிற்சி

- உறுப்பினர்களுக்கு பனை மர கைவினைப் பொருட்களுக்கானத் தொழிற் பயிற்சி
- பனை மர உணவுப் பொருட்கள் தயாரிப்பதற்கானத் தொழிற் பயிற்சி
# தமிழ்நாடு பனைமரத் தொழிலாளர் நல வாரியம்

## பயன்கள்

### நலத்திட்ட உதவிகள்

இந்த நலவாரிய உறுப்பினர்களுக்கு தமிழக அரசால் பல்வேறு நலத்திட்ட உதவிகள் வழங்கப்படுகின்றன.  
- உறுப்பினர்களின் வாரிசுகளுக்கு பள்ளிப்படிப்பு முதல் கல்லூரி வரையிலான கல்வி உதவித் தொகை
- உறுப்பினர்களுக்கான திருமண உதவித்தொகை
- மகப்பேறு கால உதவித் தொகைகள்
- உறுப்பினர்களுக்கான ஓய்வூதியம்
- கலைஞர் காப்பீட்டுத் திட்டம்
- விபத்து நிவரணத் தொகை
- உறுப்பினர்கள் பணிக் காலத்தில் இறந்தால், குடும்பத்தினர்க்கு காப்பீட்டுத் தொகை
# தமிழ்நாடு பனைமரத் தொழிலாளர் நல வாரியம்

## கோரிக்கைகள்

- பதநீர் கொள்முதல் விலையை அதிகரிப்பது மற்றும் பரவலாக்குவது.
- பொதுமக்கள் பதநீரை அதிகளவு பயன்படுத்த அரசாங்கம் ஊக்கப்படுத்துவது.
- பொதுமக்கள் சர்க்கரையின் பயன்பாட்டைக் குறைத்து விலைமலிவான மற்றும் ஆரோக்கியமான பனைவெல்லத்தின் பயன்பாட்டை அதிகரிப்பது.
- பனைமரத்தில் ஏற எளிய, எடை குறைந்த மற்றும் விலை மலிவான இயந்திரத்தை உருவாக்குவது.
# தமிழ்நாடு பனைமரத் தொழிலாளர் நல வாரியம்

## கோரிக்கைகள்

### கள் இறக்க அனுமதி

கள் இறக்க அனுமதிக்க வேண்டும் என்ற நீண்ட கால கோரிக்கையை தமிழக அரசு தொடர்ந்து பரிசீலித்து வருகிறது.
தமிழக அரசே கள் அல்லது புளிக்காத கள்ளை கொள்முதல் செய்து விற்பனை செய்ய வேண்டும் என்ற கோரிக்கையும் வைக்கப்பட்டுள்ளது.
# தமிழ்நாடு பனைமரத் தொழிலாளர் நல வாரியம்

## கோரிக்கைகள்

### கள் இறக்க அனுமதி

#### சாதகங்கள்

- ஏழைப் பனைமர விவசாயிகளுக்கு வருவாய் ஈட்டித் தரும்.
- மற்ற போதை தரும் பொருட்களைவிட கள் ஒப்பீட்டளவில் உடல்நலத்திற்கு உகந்தது.
# தமிழ்நாடு பனைமரத் தொழிலாளர் நல வாரியம்

## கோரிக்கைகள்

### கள் இறக்க அனுமதி

#### பாதகங்கள்

- குடி உடலுக்கு, உயிருக்குக் கேடு
- குடி நாட்டுக்கு, வீட்டுக்குக் கேடு
- கள் எளிதாக விலை மலிவாக ஏழை உழைப்பாளர்களின் வாழ்விடங்களுக்கு அருகிலேயே கிடைப்பதனால், போதைக்கு அடிமையாகி, உழைப்பு பாதிக்கப்பட்டு, குடும்ப வருமானம் குறைந்து, வறுமைக்குத் தள்ளப்படும் அபாயம்.